**Арцём Старгародскі** (нар. 17 студзеня 1982, Кіеў, УССР) — ўкраінскі футбаліст, паўабаронца клуба «Левы бераг» з Кіева.

Клубная кар’ера
---------------

Пачынаў кар’еру ў складзе моладзевых каманд кіеўскага «Дынама». Пасля выступаў за розныя каманды ў Першай лізе. У 2005 годзе дэбютаваў у Вышэйшай лізе ў складзе сімферопальскай «Таўрыі».

З 2007 года доўгі час выступаў за кіеўскі «Арсенал». У студзені 2013 года перайшоў у адэскі «Чарнаморац», але ўлетку 2013 года вярнуўся ў «Арсенал». У кастрычніку 2013 года «Арсенал» зняўся з чэмпіянату і спыніў сваё існаванне, у выніку Арцём стаў свабодным агентам.

У студзені 2014 года перайшоў у салігорскі «Шахцёр». У складзе «Шахцёра» замацаваўся як асноўны атакуючы паўабаронца. 3 мая 2014 года забіў гол у фінальным матчы Кубка Беларусі супраць «Нёмана», які стаў адзіным у матчы і першым афіцыйным на новаадчыненай Барысаў-Арэне, такім чынам прынёс «Шахцёру» перамогу ў Кубку. У гэтым жа матчы атрымаў траўму, з-за якой адсутнічаў да ліпеня, пасля вярнуўся ў асноўны склад.

У снежні 2014 падоўжыў кантракт з гарнякамі. У сезоне 2015 стаў капітанам салігорскай каманды. Сезон распачаў на пазіцыі апорнага паўабаронцы, але потым вярнуўся на месца атакуючага паўабаронцы. У лістападзе 2015 года зноў падоўжыў пагадненне з салігорцамі, заставаўся асноўным атакуючым паўабаронцам у сезоне 2016. У снежні 2016 года новы галоўны трэнер салігорскага клуба Алег Кубараў абвясціў, што Старгародскі пакідае «Шахцёр».

У лютым 2017 года зноў стаў іграком кіеўскага «Арсенала». Па выніках сезона 2017/18 дапамог клубу вярнуцца ў Прэм’ер-лігу. У ліпені 2018 года вярнуўся ў Беларусь, стаўшы іграком «Віцебска». У віцебскай камандзе замацаваўся ў стартавым складзе. У снежні 2019 года пакінуў «Віцебск», а ў сакавіку 2020 года прыняў канчатковае рашэнне аб завяршэнні кар’еры.

Летам 2020 года ў якасці аматара гуляў у чэмпіянаце Кіеўскай вобласці за «Колас» з Пуставарыўкі, а ў 2021 годзе далучыўся да клуба «Левы бераг».

Міжнародная кар’ера
-------------------

Двойчы ў складзе зборнай Украіны станавіўся пераможцам сусветнай Універсіяды.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2016
* Беларусь 03Бронзавы прызёр Бронзавы прызёр чэмпіянату Беларусі (2): 2014, 2015
* Беларусь Уладальнік Кубка Беларусі: 2014
* Беларусь У спісе 22 найлепшых футбалістаў чэмпіянату Беларусі: 2015
* Украіна Пераможца Першай лігі Украіны: 2017/18
* 01Чэмпіён Пераможца сусветнай Універсіяды: 2007, 2009

Зноскі
------

1. ↑  Artem Stargorodsky // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Artem Starhorodskyi // FBref.com<a href='https://wikidata.org/wiki/Track:Q56239490'></a>
3. ↑  Футбол. Солигорский «Шахтер» подписал контракт с украинцем Артемом Старгородским
4. ↑  Котенко, Юревич, Матвейчик, Старгородский и Ковалев продлили контракты с «Шахтером»
5. ↑  «Шахтер» продлил контракты с Рыбаком и Старгородским
6. ↑  Старгородский и Юревич покинут «Шахтер»
7. ↑  Экс-динамовец войдет в тренерский штаб киевского «Арсенала»
8. ↑  "Витебск" объявил о подписании контракта со Старгородским
9. ↑  Артем Старгородский: "К завершению карьеры морально готовлюсь еще с 2016-го"
10. ↑  Артем Старгородский завершил карьеру

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ · УПЛ |